   PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 4. 10. 2007

Nr. P.l.x- 592


AVIZ
asupra propunerii legislative pentru modificarea  şi completarea Legii nr.19/2000 privind sistemul public de pensii şi alte asigurări sociale
În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii nr.19/2000 privind sistemul public de pensii şi alte asigurări sociale, trimisă cu adresa nr. P.l.x-592 din 18 septembrie 2007, înregistrată  sub nr. 31/982 din 19 septembrie 2007.
Senatul a respins propunerea legislativă în şedinţa din 10 septembrie 2007.
Camera Deputaţilor este Cameră decizională în cazul acestei iniţiative legislative conform prevederilor art. 75 alin. (1) şi (3) din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 4.10. 2007.


Membrii comisiei au examinat propunerea legislativă supusă avizării, expunerea de motive, avizul negativ al Consiliului Legislativ nr. 419 din 28.03.2007, avizul negativ al Consiliului Economic şi Social,  precum  şi punctul de vedere al Guvernului, transmis cu adresa nr. 884/D.P.S.G./ 20.04.2007.  

În urma dezbaterilor, cu unanimitate de voturi, Comisia a hotărât avizarea negativă a propunerii legislative, întrucât domeniul vizat de propunerea legislativă a fost deja reglementat prin Ordonanţa de urgenţă a Guvernului nr. 19/2007.

În raport de obiectul şi conţinutul său, propunerea legislativă face parte din categoria legilor organice.

